stanford-oval/wikipedia huggingface dataset:
Life on a Plate
Yleistä kappaleista

Ääninäytteet
”The Story of My Life” on nopeatempoinen kappale, jossa kerrotaan ruoasta ja vegetaristina olemisesta.
Äänitiedostojen kuunteluohjeet
Aloituskappale ”Bullion” on nopeatempoinen punk rock -kappale, jonka sanoituksissa kerrotaan miehestä, joka aikoo muuttaa tylsää ja huomaamatonta elämäänsä. Se on myös albumin lyhyin kappale kestäen tasan kaksi minuuttia. ”Bullionia” seuraa niin ikään nopeatempoinen ”Olympic”. Kappaleen sanoituksissa kerrotaan huono-onnisesta ihmissuhteesta. ”Olympicia” seuraa nopeatempoinen skate punk -kappale ”Move Your Car”, jonka sanoituksissa kehotetaan olemaan olematta aina samassa paikassa auton kanssa ja siirtämään autoa tarvittaessa, jotta jotain tapahtuisi. Kappaleesta julkaistiin single vuonna 1996 sekä musiikkivideo. Neljäntenä kappaleena toimii pop-punkia edustava ”Killercrush”, jonka sanoituksissa kerrotaan, että ulkonäkö ei ole tärkein asia tytöissä. Viides kappale on nopeatempoinen ”Friends Til' the End”, jonka sanoituksissa kerrotaan minäkertojan ystävyyssuhteesta erääseen tyttöön, hieman synkin kuvauksin. Kuudes kappale ”The Story of My Life” edustaa nopeatempoista skate punkia, ja sen sanoituksissa kerrotaan ruoasta ja vegetaristina olemisesta. Kappaleesta julkaistiin single ja musiikkivideo. ”The Story of My Lifea” seuraa pop-punkia edustava rakkauslaulu ”Jellygoose”. Kappaleen nimi on lempinimi laulaja-basisti Nikola Sarcevicin tyttöystävälle.
”Jellygoosea” seuraa nopeatempoinen ”Replay”, jonka sanoituksissa kerrotaan toivottamasta ”itsensä etsimisestä”. Yhdeksäs kappale ”Vulcan Ears” edustaa skate punkia ja kertoo ufoista ja avaruusolennoista. Kymmenes kappale ”Dr. Jackal & Mr.Hide” kertoo periksiantamattomuudesta. Se edustaa punk rockia. Yhdestoista kappale on hidastempoinen ”Softworld”, jossa kerrotaan asumisesta ”matalassa maailmassa”. Se julkaistiin jo vuonna 1994 ”Da Strike” -singlen b-puolena. ”Softworldia” seuraa nopeatempoinen ”Buzzer”. Kappaleesta on nauhoitettu kaksi versiota; albumilla julkaistu kahden ja puolen minuutin mittainen sekä pidempi versio, joka on julkaistu ”Millencolin / Midtown” split-albumilla. Kolmastoista kappale, viiden sekunnin mittainen ”Ace Frehley” oli oikeastaan yhtyeen jäsenten vitsi; yhtyeen jäsenet eivät halunneet albumiin kolmeatoista kappaletta, joten he lisäsivät täytteeksi tämän  kappaleen, joka nimensä mukaisesti on tribuutti Kiss-yhtyeen kitaristi Ace Frehleylle. Päätöskappale ”Airhead” edustaa ska punkia, ja sen sanoituksissa kerrotaan miehestä, joka luulee olevansa kaupunkinsa ”siistein”.
Vastaanotto

Life on a Plate menestyi hyvin Millencolinin kotimaassa Ruotsissa; se ylsi siellä listan neljännelle sijalle pian ilmestymisensä jälkeen. Albumi saavutti kultalevyyn vaadittavan 50 000 kappaleen myynnin huhtikuussa 2002, kuusi ja puoli vuotta albumin julkaisemisen jälkeen.
Life on a Plate on saanut hyviä arvosteluja kriitikoilta; sputnikmusic.com-sivuston arvostelija antoi albumille kahdeksan pistettä kymmenestä ja kommentoi, että ”jokaisen tulisi omistaa tämä albumi”. Myös allmusic.com-sivuston arvostelija Jason Anderson kehui albumia ja antoi sille neljä tähteä viidestä.
Rateyourmusic.com-sivusto listasi albumin ilmestymisvuotensa parhaiden albumien listalla sijalle 877.
Julkaisut

Albumista on otettu kaiken kaikkiaan neljä painosta, josta yksi vinyylilevylle ja kolme CD;lle. Albumin julkaisi 26. maaliskuuta 1996 Yhdysvalloissa Epitaph Records.
| Formaatti | Valtio | Levy-yhtiö ja tunnus | Julkaistu |
| --- | --- | --- | --- |
| LP |  | Epitaph 86467-1 | 1995 |
| CD |  | Burning Heart VICP-5651 | 1995 |
| CD |  | Burning Heart BHR 033 | 1995 |
| CD |  | Epitaph 86467-2 | 1996 |
Kappaleet

Kaikki kappaleet kirjoittanut Nikola Sarcevic, ellei toisin mainita.
Bullion – 2.00
Olympic – 2.56 (säv. Kristofer Åstrom)
Move Your Car – 2.06 (säv. Mathias Färm)
Killercrush – 2.27
Friends 'Til the End – 2.31
The Story of My Life – 2.32
Jellygoose – 2.34
Replay – 2.16
Vulcan Ears – 2.05
Dr. Jackal & Mr.Hide – 2.24
Softworld – 2.56
Buzzer – 2.21 (säv. Färm)
Ace Frehley – 0.05
Airhead – 2.54 (säv. Färm)
Kokoonpano

| --- | --- |
 Millencolin Nikola Sarcevic – bassokitara ja laulu  Erik Ohlsson – kitara  Mathias Färm – kitara  Fredrik Larzon – rummut  Fredrick Folcke – saksofoni :  Muut Markus Lowegren – pasuuna  Fredrick Folcke – saksofoni  Valokuvaus – Lars Hansson  Kansitaide – Erik Ohlsson  Apulaisuunnittelija (laulu), suunnittelija, tuottaja – Dan Swanö
Lovejoy (täsmennyssivu)

Lovejoy voi tarkoittaa seuraavia:
Henkilöitä

Arthur Lovejoy (1873–1962) yhdysvaltalainen aatehistorioija
Ben Lovejoy (s. 1984) yhdysvaltalainen jääkiekkoilija
Deirdre Lovejoy (s. 1962), yhdysvaltalainen näyttelijä
Frank Lovejoy (1914–1962) yhdysvaltalainen näyttelijä
Tim Lovejoy (s. 1968) englantilainen tv-juontaja
Henkilöitä > Kuvitteellisia henkilöitä

Lovejoy, antiikkikauppias Jonathan Gashin samannimisessä kirjasarjassa ja siihen perustuvassa televisiosarjassa
Timothy Lovejoy, pastori tv-sarjassa Simpsonit
Helen Lovejoy, pastorin vaimo tv-sarjassa Simpsonit
Paikka

Lovejoy (kaupunki), yhdysvaltalainen kaupunki
Muita merkityksiä

Lovejoy, englantilainen indie rock -yhtye
Lovejoy, Albert Kingin studioalbumi vuodelta 1971.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Lovejoy”, voi hakea sivunnimihaulla, laajalla sivunnimihaulla tai tekstihaulla.
Lovehatetragedy

| Lovehatetragedy Papa Roach |
| --- | --- | --- |

Studioalbumin tiedot
 Äänitetty : joulukuu 2001 – helmikuu 2002, Royaltone Studios, Los Angeles, Kalifornia
 Julkaistu: 18. kesäkuuta 2002
 Tuottaja(t): Brendan O'Brien
 Tyylilaji: nu metal, alternative metal, rap metal
 Kesto: 38.54
 Levy-yhtiö: DreamWorks
Listasijoitukset
  2.  11.
Papa Roachin muut julkaisut
| Infest 2000 | Lovehatetragedy 2002 | Getting Away with Murder 2004 |
Singlet albumilta Lovehatetragedy
 ”She Loves Me Not” Julkaistu: 4. kesäkuuta 2002  ”Time and Time Again” Julkaistu: 15. lokakuuta 2002
Lovehatetragedy on yhdysvaltalaisen nu metal -yhtye Papa Roachin kolmas studioalbumi. Se julkaistiin vuonna 2002 levymerkillä DreamWorks Records.
Albumi nousi Yhdysvalloissa Billboard 200 -listan toiselle sijalle, ja Suomessa se ylsi virallisen albumilistan sijalle 11.
Kappaleet

M-80 (Explosive Energy Movement) – 2.26
Life Is a Bullet – 4.05
Time and Time Again – 2.58
Walking Thru Barbed Wire – 3.04
Decompression Period – 3.59
Born with Nothing, Die with Everything – 3.49
She Loves Me Not – 3.29
Singular Indestructible Droid – 3.48
Black Clouds – 4.01
Code of Energy – 4.04
Lovehatetragedy – 3.11
Kokoonpano

Jacoby Shaddix – laulu
Jerry Horton – kitara, taustalaulu
Tobin Esperance – bassokitara, taustalaulu
Dave Buckner – rummut, lyömäsoittimet
Arvostelut

Allmusic:
Entertainment Weekly: C+
Imperiumi: 7½/10
Metacritic: 75/100
Rolling Stone:
Soundi:
Aiheesta muualla

Lovehatetragedy discogs.com -sivustolla
Papa Roach
| --- | --- |
Studioalbumit:   Old Friends from Young Years (1997)  Infest (2000)  Lovehatetragedy (2002)  Getting Away With Murder (2004)  Paramour Sessions (2006)  Metamorphosis (2009)  The Connection (2012)  F.E.A.R (2015)  Crooked Teeth (2017)  Who Do You Trust? (2019)  Ego Trip (2022) 
Livealbumit:   Time for Annihilation (2010) 
Kokoelmat:   ...To Be Loved: The Best of Papa Roach (2010)  Greatest Hits Vol. 2: The Better Noise Years (2021) 
EP:t:   Potatoes for Christmas (1994)  Caca Bonita (1995)  5 Tracks Deep (1998)  Let 'Em Know (1999)  The Rolling Stone Live (2004)  Live Session (2007)  Hit 3 Pack: Forever (2007)  Lifeline EP (2009)  Naked and Fearless: Acoustic EP (2009) 
Singlet:   Last Resort (2000)  Between Angels & Insects (2001)  Broken Home (2001)  She Loves Me Not (2002)  Time and Time Again (2002)  Getting Away with Murder (2004)  Scars (2004)  Take Me (2005)  ...To Be Loved (2006)  Forever (2007)  Time Is Running Out (2007)  Reckless (2008)  Hollywood Whore (2008)  Lifeline (2009)  I Almost Told You That I Loved You (2009)  Kick in the Teeth ([2010)  Burn (2010)  No Matter What (2011)  Still Swingin (2012)  Where Did the Angels Go? (2012)  Leader of the Broken Hearts (2013)  Face Everything and Rise (2014)  Broken as Me (2014)  Never Have to Say Goodbye (2014)  Gravity (2014)  Help (2017)  Periscope" (feat. Skylar Grey) (2017)  American Dreams (2017)  Born for Greatness (2017)  Who Do You Trust? (2018)  Elevate (2018)  Come Around (2019)  The Ending (2020)  Domination (Kayzon & Sullivan Kingin kanssa) (2021)  Swerve (feat. Fever 333 & Sueco) (2021)  Kill the Noise (2021)  Dying to Believe (2021) 
Promosinglet:   Dead Cell (2001)  Had Enough (2009)  One Track Mind (2011)  Before I Die (2013)  Warriors (2014)  Broken as Me (2015)  Never Have to Say Goodbye (2015)  Devil (2015)  Crooked Teeth (2016)  Periscope (feat. Skylar Grey) (2017)  Traumatic (2017)  Renegade Music (2018)  Not the Only One (2018) 
Videografia:   Papa Roach: Live & Murderous in Chicago (2005)
Löytölampi (Viitasaari, Viitakangas)

| Löytölampi |
| --- | --- |
Valtiot:  Suomi
Maakunnat:  Keski-Suomi
Kunnat:  Viitasaari
Koordinaatit:  63°10′32″N, 25°50′39″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Keiteleen keskiosan alue (14.42)
Laskuoja:  oja Heinäjokeen 
Järvinumero:  14.426.1.006
Mittaustietoja
Pinnankorkeus:  106,2 m  
Pituus:  410 m  
Leveys:  80 m  
Rantaviiva:  0,897 km  
Pinta-ala:  2,209 ha  
Tilavuus:  0.000023 km³ 
Keskisyvyys:  1,05 m  
Suurin syvyys:  2,4 m  
Saaria:  ei saaria 
 fiLöytölampi 
Löytölampi  on Keski-Suomessa Viitasaarella  Viitakankaan lähellä sijaitseva lampi.
Maantietoa

Lampi on 410 metriä pitkä, 80 metriä leveä, ja sen pinta-ala on 2,2 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Lammen tilavuudeksi on saatu 23 100 kuutiometriä. Sen keskisyvyys on 1,1 metriä ja suurin syvyys on 2,4 metriä. Sen rantaviivan pituus on 900 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Viitasaaren reitin valuma-alueen (14.4) Keiteleen keskiosan alueella (14.42), jonka Heinäjoen valuma-alueeseen (14.426) se kuuluu. Lammen vedenpinnan korkeus on 106,2 metriä mpy.
Marcel Pérès

Marcel Pérès (s. 15. heinäkuuta 1956 Oran, Algeria) on ranskalainen urkuri, tenori, kuoronjohtaja, säveltäjä ja musikologi.
Pérès vietti lapsuutensa Nizzassa ja opiskeli urkujensoittoa sekä sävellystä Nizzan aluekonservatoriossa. Hän jatkoi opintojaan Englannin Royal School of Church Musicissa ja Kanadan Studio de musique ancienne de Montréalissa. Palattuaan Ranskaan vuonna 1979 Pérès erikoistui keskiajan musiikkiin. Vuonna 1982 hän perusti Ensemble Organum -kokoonpanon ja vuonna 1984 Royaumontin apottiluostarissa Keskiajan musiikin tulkinnan eurooppalaisen tutkimuskeskuksen (CERIMM), jota johti vuoteen 1999. Ensemble Organum on hyödyntänyt esiintymisessään keskuksen tekemän tutkimuksen tuottamia tuloksia. Vuonna 2001 Pérès perusti Moissacissa Vanhan musiikin kiertävän tutkimuskeskuksen (CIRMA).
Vuonna 2013 – Notre Damen 850-vuotisjuhlavuonna – siunattiin käyttöön sen Marcel-kello, joka rakennettiin vuonna 2012 ja nimettiin Pérèsin mukaan. Vuonna 1996 Pérès sai Ordre des Arts et des Lettres'n ritarin ja vuonna 2013 upseerin arvon. Useat Pérèsin kymmenistä levytyksistä Ensemble Organumin kanssa ovat saaneet merkittäviä palkintoja, joiden joukossa ovat olleet Diapason d'Or ja Le Monde de la musiquen Choc. Pérèsin ohjelmisto Ensemble Organumin kanssa ulottuu vanhimmista kirkkolaulun perinteistä 1400-luvun musiikkiin ja koostuu pitkälti liturgiseen käyttöön tarkoitetusta musiikista.
Pérèsin omien sävellysten joukossa ovat Mysteria Apocalypsis (2000), La Crépuscule transfiguré (2011) ja Missa ex tempore (2015).
Mahdottomuus (logiikka)

Mahdottomuus on logiikan käsite, mahdollisuuden vastakohta. Propositio on mahdoton, jos se ei olisi voinut olla tosi. Tällaisia ovat esimerkiksi loogisesti ristiriitaiset propositiot, jotka rikkovat esimerkiksi ristiriidan lakia tai kolmannen poissuljetun lakia. Modaalilogiikassa tämä voidaan ilmaista mahdollisten maailmojen avulla niin, että propositio on mahdoton, mikäli se ei ole tosi missään mahdollisessa maailmassa.
Tutkijat ovat kehittäneet myös mahdottomien maailmojen käsitteen. Mahdottomassa maailmassa on sellaisia tosia propositioita (esimerkiksi joku loogisesti mahdoton propositio), jotka eivät olisi voineet olla tosia missään mahdollisessa maailmassa. Näin normaalit logiikan lait eivät välttämättä päde mahdottomissa maailmoissa.
Mahendragarhin piirikunta

Mahendragarhin piirikunta (hindiksi महेंद्रगढ़ जिला, Mahendragaṛha jilā, pandžabiksi ਮਹਿੰਦਰਗੜ੍ਹ ਜ਼ਿਲਾ, Mahindaragaṛha zilā) on yksi Intian Haryanan osavaltion 21 piirikunnasta. Piirikunta rajautuu pohjoisesta Bhiwanin piirikuntaan, idästä Rewarin piirikuntaan ja etelästä Rajasthaniin.
Piirikunnassa oli vuoden 2011 väestönlaskennassa 922 088 asukasta.
Marginaalikorko

Marginaalikorko  on se korkokannan osa, jonka pankki määrittää asiakaskohtaisesti esimerkiksi luottosopimuksissa. Pankkien myöntämien luottojen, esimerkiksi asuntolainan korko muodostuu viitekorosta ja pankin marginaalista (=pankin marginaalikorosta). Marginaali on koron osuus, jolla pankki tekee voittoa ja pyrkii pienentämään lainan riskiä. Lainaa ottaessa marginaali neuvotellaan pankin kanssa ja sen suuruus vaihtelee asiakassuhteesta ja asiakkaan maksukyvystä riippuen. Asuntolainan marginaalikorko on yleisesti alle 1 %.
Marginaalikorko ei perustu mihinkään ulkoisiin tekijöihin, vaan se on periaatteessa täysin rahoitusyhtiön päätettävissä. Tosin kuluttajille myönnettävillä pikalainoilla on tätä nykyä omat rajoituksensa sen suhteen, kuinka suuri marginaalikorko lainalla voi olla.
Korkomarginaali eli paremminkin korkoero  on rahalaitoksen anto- ja ottolainauskorkojen ero; se on siis eri käsite kuin marginaalikorko.
Marc Cucurella
Aiheesta muualla

Marc Cucurella WhoScored-sivustolla
Chelsea – Englannin Valioliiga
1 Sánchez |
2 Disasi |
3 Cucurella |
4 Adarabioyo |
5 Badiashile |
6 Colwill |
7 Neto |
8 Fernández |
10 Mudryk |
11 Madueke |
12 Jörgensen |
13 Bettinelli |
14 Félix |
15 Jackson |
17 Chukwuemeka |
18 Nkunku |
19 Sancho |
20 Palmer |
21 Chilwell |
22 Dewsbury-Hall |
24 James |
25 Caicedo |
27 Gusto |
29 Fofana |
31 Casadei |
37 Kellyman |
38 Guiu |
40 Veiga |
45 Lavia |
47 Bergström |
  Ângelo |
Manageri Maresca
Espanjan joukkue – Jalkapallon EM-kilpailut 2024
1 Raya |
2 Carvajal |
3 Le Normand |
4 Nacho |
5 Vivian |
6 Merino |
7 Morata |
8 Fabián |
9 Joselu |
10 Olmo |
11 Torres |
12 Grimaldo |
13 Remiro |
14 Laporte |
15 Baena |
16 Rodri |
17 Williams |
18 Zubimendi |
19 Yamal |
20 Pedri |
21 Oyarzabal |
22 Navas |
23 Simón |
24 Cucurella |
25 Fermín |
26 Ayoze |
Valmentaja de la Fuente
Lotto Bayern Eisarena Königssee

| Lotto Bayern Eisarena Königssee |
| --- | --- |

Paikkakunta:: Schönau am Königssee
Maa::  Saksa
Avattu:: 1960
Remontoitu:: 1968, 1976, 1978, 1985, 1991–1993, 2002–2006, 2010, 2014
Rakenne
Kokonaispituus:: 1 675,4 m
Kilpailupituus:: 1 346,8 m
Mutkia:: 16
Maksimijyrkkyys:: 14 %
Keskijyrkkyys:: 9 %
Lotto Bayern Eisarena Königssee (ennen vuotta 2014 Kombinierte Kunsteisbahn am Königssee, vuosina 2014–2019 Deutsche Post Eisarena Königssee) on kelkkailurata Schönau am Königsseessä Saksassa.
Rataprofiili
Historia

Ensimmäinen luonnonjäärata rakennettiin talveksi 1960. Kelkkailurata tehtiin vuosittain kokoamalla läheisistä Königssee, Hintersee ja Auschauerweiher -järvistä leikatuilla jääpaloilla. Vuonna 1968 samalla paikalle rakennettiin maailman ensimmäinen keinotekoisesti jäädytettävä kelkkailurata. Vuonna 1976 siihen lisättiin Kreisel-mutka. Vuosien 2002–2006 remontissa kaikki lähtöpaikat uusittiin ja mutkat 7–10 muotoiltiin uudelleen. Heinäkuussa 2014 tapahtui rankkasateen aiheuttama maanvyöyrymä ja sen takia rata ja sen tilat jouduttiin puhdistamaan maa-aineksista, sekä varmistumaan perusteiden kunnosta. Kaikki remontit on tehty siten, että talvella radalla on pystytty kilpailemaan ja harjoittelemaan.
Lokakuussa 2014 rata nimettiin uuden nimisponsorin mukaan Deutsche Post Eisarena Königsseeksi ja 29. elokuuta 2019 nimisponsoriksi vaihtui LOTTO Bayern.
Tietoja radasta

| Laji | Pituus | Mutkia | Keskijyrkkyys |
| --- | --- | --- | --- |
| Rattikelkkailu ja skeleton | 1 251,2 m | 12 | 8 % |
| Ohjaskelkkailu miehet | 1 346,8 m | 16 | 10,35 % |
| Ohjaskelkkailu naiset ja parit | 1 231,7 m | 12 | 9,2 % |
| # | Nimi |  |  |
| --- | --- | --- | --- |
| 1. | Watzmannkurve | Eiskapelle |  |
| 2. | Grünsteinkurve | Eiskapelle |  |
| 3. | Brückenkurve |  |  |
4.: 
| 5. | Teufelsmühle |  |  |
| 6. | S1 | S-Kurven Schlangengrube |  |
| 7. | S2 | S-Kurven Schlangengrube |  |
| 8. | S3 | S-Kurven Schlangengrube |  |
| 9. | S4 | S-Kurven Schlangengrube |  |
| Suora | Labyrinth | Haastavat pienet mutkat. |  |
| 10. | Jennerkurve |  |  |
| 11. | Kreisel | Turbodrom |  |
| 12. | Kehlsteinkurve |  |  |
| 13. | Seekurve |  |  |
| 14. | Echowand |  |  |
| 15. | Zielkurve |  |  |
| 16. | Zielauslaufkurve |  |  |
Lähde:
Ennätykset > Starttiennätykset

| Laji | Päivämäärä | Laskija | Aika |
| --- | --- | --- | --- |
| Rattikelkkailu miesten kaksikko | 22.11.2011 |  Melbārdis/Dreiškens | 4,77 |
| Rattikelkkailu miesten nelikko | 25.2.2017 |  Melbārdis/Dreiškens/Vilkaste/Strenga | 4,73 |
| Rattikelkkailu naisten kaksikko | 18.2.2017 |  Meyers Taylor/Jones  Schneider/Drazek | 5,11 |
| Skeleton miehet | 14.1.2016 |  Aleksandr Tretjakov | 4,53 |
| Skeleton naiset | 25.2.2017 |  Jelena Nikitina | 4,83 |
| Ohjaskelkkailu miehet | 21.11.2020 |  Johannes Ludwig | 3,252 |
| Ohjaskelkkailu naiset | 5.1.2011 |  Natalie Geisenberger | 2,946 |
| Ohjaskelkkailu parit | 29.2.2020 |  Rieder/Rastner | 2,809 |
Ennätykset > Rataennätykset

| Laji | Päivämäärä | Laskija | Aika |
| --- | --- | --- | --- |
| Rattikelkkailu miesten kaksikko | 19.2.2017 |  Friedrich/Margis | 48,94 |
| Rattikelkkailu miesten nelikko | 25.2.2017 |  Lochner/Kagerhuber/Bluhm/Rasp | 48,26 |
| Rattikelkkailu naisten kaksikko | 16.1.2015 |  Meyers/Garrett | 50,28 |
| Skeleton miehet | 24.1.2020 |  Yun Sung-bin | 49,98 |
| Skeleton naiset | 24.1.2020 |  Tina Hermann | 51,24 |
| Ohjaskelkkailu miehet | 30.1.2021 |  Felix Loch | 48,803 |
| Ohjaskelkkailu naiset | 4.1.2014 |  Natalie Geisenberger | 50,202 |
| Ohjaskelkkailu parit | 30.1.2016 |  Wendl/Arlt | 49,311 |
| Ohjaskelkkailu joukkue | 29.12.2015 |  Saksa Natalie Geisenberger Felix Loch Wendl/Arlt | 2.41,969 |
Logo vuosina 2014–2019.
Marginalismi

Marginalismi tai marginaalinen arvoteoria on taloustieteellinen teoria, jonka mukaan asioiden arvo määräytyy kuluttajan rajahyödyn perusteella. Sen perusidean mukaan tärkein päätös tehdään viimeisen kulutetun tai tuotetun hyödykkeen kohdalla.
Rajahyödyn muutos näkyy esimerkiksi siinä, että kuluttaja ei ole halukas ostamaan loputtoman paljon samaa hyödykettä. Hän vertaa taloudellisia voimavarojaan ja hyödykkeen rajahyötyä toisinsa. Jos hinta alenee, hänen suhtautumisensa kuitenkin muuttuu. Saman hyödykkeen tuottaja toimii käänteisesti: hän on sitä kiinnostuneempi tuotteen myymisestä mitä korkeammalle hinta nousee.
Teorian kehittivät vuoden 1870 aikoihin toisistaan riippumatta William Stanley Jevons Englannissa, Carl Menger Itävallassa ja Leon Walras Sveitsissä. Myöhemmin selvisi, että ajatuksen oli esittänyt preussilainen ekonomisti Hermann Heinrich Gossen jo vuonna 1854. Marginalismin kehitystä kutsutaan uusklassiseksi vallankumoukseksi. Aikaisemmin uskottiin tuoteen arvon määräytyvän valmistuskustannuksista, siihen käytettyjen raaka-aineiden ja sen tuottamiseen tehdyn työn mukaan.
M42 (objektiivikiinnitys)

Alun perin Zeiss Jenan Contax-S -kamerassa 1949 esiintynty M42-kierrekiinnitys, joka tuli tunnetuksi Pentax–Praktica-kiinnityksenä vuosien ajan
M42 on vuonna 1949 esitelty kameroiden objektiivin kierrekiinnitysmenetelmä, joka levisi myöhemmin maailmalla laajaan käyttöön 1950- ja 1960-luvuilla, kunnes erilaiset bajonettikiinnitykset vähitellen korvasivat sen ammattilaismalleista alkaen. M42-kiinnitystä käytettiin 1970-luvun lopulle asti monen harrastajakuvaajille suunnatun järjestelmäkameramerkin kamerarungoissa (mm. Cosina, Fujica, Mamiya, Pentax, Petri, Porst, Praktica, Yashica ja Zenit).
M42:sta käytettiin nimityksiä Praktica-kierre, Pentax-kierre tai P-kierre johtuen sekä itäsaksalaisesta alkuperästä että sen käyttämisestä Asahi Pentax -kameroissa.
M42-kierre jäi vanhanaikaiseksi, koska sillä ei pystytty helposti toteuttamaan kameran ja objektiivin väliseen mekaaniseen tai sähköiseen tiedonsiirtoon perustuvia uudistuksia. Ensimmäinen kompastuskivi oli valotuksen mittaus täydellä aukolla niin, että objektiivin himmennin asettuisi valitulle aukolle vain lyhyesti laukaisuhetkeksi. Eri valmistajat yrittivät kehittää tähän omia ratkaisujaan, jotka kuitenkin vaativat paitsi runkojen, myös kierrekiinnitteisten objektiivien uudistamista. Kierrekiinnitys oli myös hidas käytössä verrattuna vain kolmasosakierroksen verran kääntyviin bajonetteihin ja saattoi löystyä ja kiristyä lämpötilan mukaan.
Pentax ja Praktica kehittivät 1980-luvun taitteessa kierrekiinnityksen tilalle molemmat oman bajonettinsa. Vuonna 1975 esitelty Pentaxin K-bajonetti sai nopeasti suosiota, kun monet muutkin kamera- ja objektiivivalmistajat siirtyivät käyttämään sitä. 1980-luvun keskivaiheilla monille kamerakiinnityksille objektiiveja valmistaneista yrityksistä enää Sigma ja Tamron tarjosivat tuotteitaan myös M42-kierteellä. Markkinoilla on yhä vanhoja laadukkaitakin kierrekiinnitysobjektiiveja, joita voi käyttää bajonettikiinnitteisissä filmi- ja digirungoissa erityisten sovitteiden avulla.
Aiheesta muualla

Wikimedia Commonsissa on kuvia tai muita tiedostoja aiheesta .
Art Limited Gallery  Denis Olivierin tietokanta M42-objektiiveista
Marian kanavisto

Marian kanavisto eli Marian kanavajärjestelmä eli Marinskin kanavareitti (ven. Mariinskaja vodnaja sistema) on osittain luonnollinen ja osittain kaivettu vesitie Venäjällä. Vesitie avattiin liikenteelle vuonna 1808 ja sitä pitkin pääsee Volgajoelta Suomenlahdelle reittiä, johon kuuluvat Šeksnajoki, Valgetjärven eteläranta, Vytegrajoki, Äänisjärvi, Syvärijoki, Laatokan eteläranta ja Nevajoki. Kanaviston pituus on 1 146 km, josta on kaivettua tai padottua jokea 874 km. Siinä on 53 sulkua ja sen kulkusyvyys on 1,8 metriä.
Luettelo Montanan kuvernööreistä

| Montanan kuvernööri |
| --- | --- |
 Governor of Montana
 Montanan osavaltion sinetti
 
 Nykyinen Greg Gianforte 4. tammikuuta 2021 lähtien
Virka-asunto:  Hauserin talo
Nimittäjä:  suora kansanvaali
Kauden pituus:  4 vuotta, uusittavissa
Palkka:  115 505 $ vuodessa
Kotisivut:  https://governor.mt.gov/
Tämä on luettelo Montanan kuvernööreistä. Nykyisenä kuvernöörinä toimii Greg Gianforte, joka vannoi virkavalansa 4. tammikuuta 2021.
Tehtävät ja palkkio

Kuvernööri on osavaltion korkein toimeenpanevaa valtaa käyttävä henkilö, joka mm. vahvistaa osavaltion lainsäädäntöelimen valmistelemat lakiesitykset. Hänen kuuluu pitää osavaltion lainsäätäjät ajan tasalla osavaltion tilasta, esitellä sille osavaltion budjetti ja valvoo osavaltion lakien noudattamista. Lisäksi kuvernöörillä on valta armahtaa rikollisia joko osin tai kokonaan sekä palauttaa menetetty kansalaisuus. Tarvittaessa kuvernööri voi osottaa edellä mainittuja tehtäviä myös varakuvernöörilleen.
Kuvernööri on virkansa puolesta Montanan kansalliskaartin ylipäällikkö, ellei presidentti ole erikseen ottanut sitä komentoonsa.
Vuonna 2020 kuvernöörin vuosipalkka oli 115 505 dollaria. Nykyinen kuvernööri Gianforte osti vuonna 2024 Helenassa sijaitsevan historiallisesti merkittävän Hauserin talon omilla rahoillaan, mutta ilmoitti lahjoittavansa sen osavaltiolle kautensa päätyttyä.